સાયણ સુગર રોડ ઉપર ચાની લારી ચલાવતા બે રાજસ્થાની યુવકોને સાયણ સુગર કોલોનીમાં રહેતા ટપોરીઓએ ચા-નાસ્તા પેટે બાકી ઉઘરાણીના પૈસા લેવા નહેર ઉપર બોલાવી સિગારેટના ડામ આપી, માર મારી લૂંટી લેવાની ઘટનામાં ઓલપાડ પીઆઇ હેમંત ચૌધરીની ભૂંડી ભૂમિકા મામલે રાજસ્થાન સેવા સમિતિ સાયણના સભ્યોએ પીઆઇ હેમંત ચૌધરી, સાયણ પો. કો. ગણેશ તથા બે હોમગાર્ડ વિરુદ્ધ જિલ્લા પોલીસવડાને લેખિત ફરિયાદ કરતા ઓલપાડ પોલીસ બેડામાં ચકચાર મચી જવા પામી છે.